|  |
| --- |
|  |
| **REPUBLIKA HRVATSKA** |
| **ŠIBENSKO-KNINSKA ŽUPANIJA** |
|  |
| **GRAD SKRADIN** |

**OBRAZLOŽENJE II. IZMJENA I DOPUNA PRORAČUNA GRADA SKRADINA ZA 2022. GODINU**

U skladu s odredbama Zakona o proračunu, Gradsko vijeće grada Skradina donosi II. Izmjene i dopune proračuna za 2022. godinu.

Izmjene i dopune proračuna donose se, kao i proračun, na trećoj razini računskog plana, uz poštivanje proračunskih klasifikacija – organizacijska, funkcijska i ekonomska klasifikacija te izvori financiranja.

II. Izmjenama i dopuna proračuna za 2022. godinu predlažu se korekcije u odnosu na izvorni plan za 2022. godinu kako slijedi:

* Smanjenje ukupnih prihoda i primitaka u iznosu od 1.966.732,00 kn,
* Smanjenje ukupnih rashoda i izdataka u iznosu od 1.966.732,00 kn.

**OPĆI DIO**

**A.** **RAČUN PRIHODA I RASHODA**

***PRIHODI***

Prihodi poslovanja i prihodi od prodaje nefinancijske imovine povećavaju se na slijedećim pozicijama:

* Porez i prirez na dohodak (podskupina 611 ) povećava se za 500. 000, 00 kn, jer se očekuju značajniji prihodi od poreza i prireza na dohodak.
* Porezi na imovinu (podskupina 613) povećava se za 100. 000, 00 kn, jer se očekuju značajniji prihodi od poreza na promet nekretninama.
* Pomoći iz inozemstva i od subjekata unutar općeg proračuna (skupina 63) smanjuje se za 1.749.943,00 kn, jer se očekuje značajno manji prihod od pomoći od međunarodnih organizacija te institucija i tijela EU (Prihodi za Projekt Zaželi III. Faza prebačeni su u Proračun Grada Skradina za 2023. godinu, jer je Ugovor o dodjeli bespovratnih sredstava potpisan 07.12. 2022., te je realizacija projekta planirana kroz 2023. godinu. )
* Prihodi od imovine smanjuju se za 65.000,00 kn, od čega se 15.000,00 kn odnosi na prihode od financijske imovine (podskupina 641), te 50.000,00 kn na prihode od nefinancijske imovine

( podskupina 642).

* Prihodi od upravnih i administrativnih pristojbi, pristojbi po posebnim propisima i naknadama povećavaju se za 578.211,00 kn, a odnose se na upravne i administrativne pristojbe(podskupina 651) u iznosu od 228.768,00, prihode po posebnim propisima (podskupina 652) u iznosu od 299.443,00, te komunalne doprinose i naknade, (podskupina 653) u iznosu od 50.000, 00 kn.
* Prihodi od kazna, upravnih mjera i ostalih prihoda povećavaju se za 470.000,00 kn, a odnose se na kazne i upravne mjere(podskupina 681) koje smo smanjili za 10.000, 00 kn i ostale prihode (podskupina 683) koje smo povećali za 480.000,00 kn.
* Prihodi od prodaje nefinancijske imovine smanjuju se za 1.800.000,00 kn, a odnosi se na prihode od prodaje građevinskih objekata (podskupina 721), tj. na prodaju grobnica čija je izgradnja u tijeku, te se prodaja istih očekuje u 2023. godini.

***RASHODI***

Rashodi poslovanja i rashodi za nabavu nefinancijske imovine mijenjaju se na slijedećim pozicijama:

* Ostali rashodi za zaposlene (podskupina 312) povećavaju se za 63.700,00 kn,
* Doprinosi na plaće (podskupina 313) povećavaju se za 16.500,00 kn.
* Naknade troškova zaposlenima (podskupina 321) smanjuju se za 10.000,00kn.
* Rashodi za materijal i energiju (podskupina 322) povećavaju se za 175.000,00 kn.
* Rashodi za usluge (podskupina 323) smanjuju se za 491.510,00kn.
* Ostali nespomenuti rashodi poslovanja (podskupina 329) smanjuju se za 984.163,00 kn.

**B. RAČUN FINANCIRANJA**

Račun financiranja sadrži podatak o primicima od zaduživanja i izdacima za financijsku imovinu i otplate zajmova. Ovim izmjenama i dopunama planira se povećanje izdatka za otplatu glavnice kratkoročnog primljenog zajma od državnog proračuna, u iznosu od 30.583,00 kn.

**POSEBNI DIO**

**Rashodi i izdaci u Posebnom dijelu proračuna povećavaju se ili smanjuju na slijedeći način:**

**00501 – UPRAVNI ODJEL ZA FINANCIJE, IMOVINSKO-PRAVNE POSLOVE I DRUŠTVENE DJELATNOSTI**

**PROGRAM A01 JAVNA UPRAVA I ADMINISTRACIJA**

**A100001 Zajednički poslovi gradske uprave**

Aktivnost javna uprava i administracija planirana je u iznosu 4.826.800,00 kn, a izmjenama i dopunama povećana na 4.886.383,00 kn.

**PROGRAM A04 SOCIJALNA ZAŠTITA**

**A400001 Naknada građanima i kućanstvima**

Aktivnost sufinanciranje cijene prijevoza planirana je u iznosu od 400.000,00 kn, a izmjenama i dopunama povećana na 515.000,00 kn.

1A40001 PROJEKT „ ZAŽELI“ -program zapošljavanja žena

Aktivnost PROJEKT „ ZAŽELI“ -program zapošljavanja žena planirana je u iznosu od 1.000.000,00kn. S obzirom da će se projekt odvijati u 2023. godini, izmjenama i dopunama smanjili smo je za 1.000.000,00 kn.

**PROGRAM A02 KULTURA**

Aktivnost Rashodi za knjižnicu planirana je u iznosu od 156.520,00 kn, a izmjenama i dopunama povećana na 161.720,00 kn. Povećanje se odnosi na ostale rashode za zaposlene u knjižnici i doprinose za obvezno zdravstveno osiguranje.

**00601 – UPRAVNI ODJEL ZA GOSPODARSTVO, KOMUNALNE DJELATNOSTI I LOKALNU SAMOUPRAVU**

**PROGRAM A02 KULTURA**

**K200002 Obnova utvrde Turina**

Za uređenje utvrde Turina izmjenama i dopunama je planirano 50.000, 00 kn više od kapitalnih pomoći iz državnog proračuna.

Projektna dokumentacija Zip Line izmjenama i dopunama je smanjena za 92.000,00 kn jel se u ovoj godini neće raditi.

**PROGRAM A03 ŠPORTSKE AKTIVNOSTI**

**K300003 Sportske dvorane i rekreacijski objekti**

Kroz kapitalni projekt sportske dvorane i rekreacijski objekti planirano je povećanje u iznosu od 8.315.546,00 kn, a odnosi se na Centar za aktivni turizam-Veslački hangar, i planira se iz viška prihoda iz prethodnih godina.

**PROGRAM A06 KOMUNALNA DJELATNOST**

**A600008 Ostale usluge održavanja javnih površina**

Kroz aktivnost ostale usluge održavanja javnih površina, planirana je u iznosu od 1.150.000,00 kn, a izmjenama i dopunama povećana na 1.250.00,00 kn. Povećanje se odnosi na ostale usluge tekućeg i investicijskog održavanja javnih površina.

**A600010 Održavanje plaže**

Aktivnost održavanje plaže odnosi se na usluge tekućeg i investicijskog održavanja plaža , te se smanjuje za 100.000,00 kn.

**PROGRAM A12 UNAPREĐENJE STANJA U PROSTORU**

**K120004 Izrada projektnih dokumentacija i planova**

Kapitalni projekt projektnih dokumentacija i planova izmjenama i dopunama je smanjena za 571.875,00 kn, a odnosi se na izrade planova, programa i projekata.

**PROGRAM A13 KAPITALNA INFRASTRUKTURA**

Izmjenama i dopunama došlo je do značajnog smanjenja kod programa Građenja objekata i uređenja komunalne infrastrukture u iznosu od 3.686.150,00 kn, a odnosi se na nerazvrstane ceste na području Grada Skradina, sanaciju potpornog zida u Rupama. Na stavci poljski i protupožarni putevi planirano je smanjenje u iznosu od 70.000,00 kn.

Dopuna javne rasvjete izmjenama i dopunama je povećana za 50.000,00 kn, izgradnja grobnica u Skradinu, Rupama i Dubravicama je smanjena za 1.200.000,00 kn.

Sanacija zida groblja u Rupama izmjenama i dopunama je smanjena za 275.000,00kn, te stavka nabava autobusnih čekaonica je smanjena za 30.000,00 kn.

**K130009 Oborinska kanalizacijska mreža**

Kroz kapitalni projekt oborinske kanalizacijske mreže planirano je smanjenje u iznosu od 1.450.000,00 kn, a odnosi se na izgradnju vodovoda i kanalizacije do plaže Krečana.